Source: http://www.safework.gov.sk/?t=44&s=109
Timestamp: 2017-11-19 12:30:04+00:00
Document Index: 11927144

Matched Legal Cases: ['§ 94', '§ 16', '§ 16', '§ 7', '§ 11', '§ 11', '§ 14', '§ 39', '§ 2', '§ 39', '§ 84']

Hlavná stránka > Hlavné menu > Dôležité oznamy
Aktualizované: 20.10.2017 14:36
Európsky týždeň bezpečnosti a ochrany zdravia pri práci je najväčším podujatím, zameraným na zvyšovanie informovanosti v oblasti bezpečnosti a ochrany zdravia pri práci.
Aktualizované: 29.09.2017 11:01
V mesiacoch september a október 2017 prebieha celoslovenská mimoriadna previerka s pracovným názvom „Škrtič IV“, v rámci ktorej sa inšpektori práce zameriavajú na kontrolu dodržiavania povinností zamestnávateľa v oblasti doplnkového dôchodkového sporenia.
Aktualizované: 28.03.2017 10:25
Inšpekcia práce v jadrovej energetike za rok 2016
Aktualizované: 16.03.2017 09:45
Dozor nad dodržiavaním právnych predpisov a ostatných predpisov na zaistenie bezpečnosti a ochrany zdravia pri práci (ďalej BOZP) na pracoviskách jadrového zariadenia vykonáva na celom území Slovenskej republiky Inšpektorát práce Nitra.
Cieľom inšpekcie práce bola kontrola dodržiavania právnych a ostatných predpisov na zaistenie BOZP a bezpečnosti technických zariadení v jadrovej energetike. Zameraním bola kontrola stavu BOZP pri príprave a realizácii nových objektov, počas prác vykonávaných pri generálnych opravách jednotlivých blokov atómových elektrární, plnenie povinností zamestnávateľov a zamestnancov na pracoviskách jadrových zariadení a účasť na kolaudáciách pri uvádzaní nových objektov a zariadení do prevádzky.
Zákonné obmedzenia týkajúce sa maloobchodného predaja počas vianočných sviatkov a Nového roka
Aktualizované: 22.12.2016 15:33
Zamestnávatelia počas Vianoc a Nového roka v zmysle ustanovenia § 94 ods. 5 zákona č. 311/2001 Z. z. Zákonníka práce v znení neskorších predpisov (ďalej Zákonníka práce) v dňoch 24. decembra po 12.00 hodine, 25. decembra a 1. januára nesmú zamestnancovi nariadiť ani s ním dohodnúť prácu, ktorou je predaj tovaru konečnému spotrebiteľovi vrátane s ním súvisiacich prác (ďalej len "maloobchodný predaj").
Kontroly zájazdových a diaľkových autobusov
Aktualizované: 20.10.2016 07:21
V období od 1. júna 2016 do 31. augusta 2016 sa inšpekcia práce v rámci kontrol sociálnej legislatívy v doprave na pozemných komunikáciách zamerala najmä na kontrolu zájazdových a diaľkových autobusov. Cieľom týchto kontrol bolo predovšetkým preveriť dodržiavanie pracovných podmienok v cestnej doprave vodičmi autobusov ustanovených zákonom č. 462/2007 Z. z. o organizácii pracovného času v doprave. Kontroly sa vykonávali na pozemných komunikáciách, autobusových staniciach a na stanovištiach odchodov zájazdových autobusov, pričom v rámci kontrol vykonávali inšpektori práce aj poradenstvo z tejto oblasti.
Aktualizované: 17.10.2016 09:58
V rámci aktivít Predsedníctva Slovenskej republiky v Rade EÚ sa v dňoch 9. – 10. novembra 2016 uskutoční vo Vysokých Tatrách 71. zasadnutie Výboru vrchných predstaviteľov inšpekcie práce (SLIC).
Národný inšpektorát práce pripravil program tematického dňa zasadnutia, ktorého témou je starnúca pracovná sila a zmeny na trhu práce – úloha inšpekcie práce. Táto téma korešponduje s ústrednou témou kampane Európskej agentúry pre bezpečnosť a ochranu zdravia pri práci. Jej zástupkyňa, Katalin Sas, vystúpi s témou Legislatíva a politika Európskej únie vo vzťahu k starnúcej pracovnej sile.
Upozornenie na nebezpečný výrobok LPG fľaše
Aktualizované: 10.10.2016 09:50
Národný inšpektorát práce upozorňuje, že na trh boli uvedené nebezpečné fľaše na LPG (5 kg a 10 kg). Ide o prenosné fľaše na LPG (typ výrobku Compolite CS) vyrobené z plastu vystuženého sklenenými vláknami. Podľa výsledkov testov tieto predstavujú vážne a neakceptovateľné riziko vzniku požiaru a zranenia osôb. Tieto prenosné nádoby môžu náhle explodovať po 3 – 4 minútach v prípade, že sú vystavené ohňu. pri používaní týchto fliaš bolo zaznamenaných 6 udalosti a z nich jedna skončila fatálne (smrťou).
Seminár „Bezpečnosť v poľnohospodárstve“
Aktualizované: 02.05.2016 07:50
Dňa 27. apríla 2016 sa na pôde Slovenskej poľnohospodárskej univerzity v Nitre, pri príležitosti Svetového dňa BOZP, uskutočnil ďalší, v poradí už štvrtý seminár Národného inšpektorátu práce z cyklu „Inšpekcia práce - strašiak alebo poradca“.
Seminár, s názvom „Bezpečnosť v poľnohospodárstve“, bol svojimi prednáškami orientovaný na odvetvie poľnohospodárstva z dôvodu, že toto odvetvie patrí dlhodobo k oblastiam s vysokou mierou výskytu pracovných úrazov, často so závažnými a trvalými následkami ako aj s finančnými dopadmi pre zamestnávateľov.
Aktualizované: 22.04.2016 10:32
Z iniciatívy Medzinárodnej organizácie práce sa každoročne od roku 2003 oslavuje 28. apríl ako Svetový deň bezpečnosti a ochrany zdravia pri práci. Jeho cieľom je zamerať pozornosť odbornej aj laickej verejnosti na nové trendy v oblasti bezpečnosti a ochrany zdravia a na význam dodržiavania predpisov v oblasti ochrany práce, ktoré sú základným predpokladom pri prevencii úrazov a chorôb spôsobených pri výkone povolania. V tomto roku sa medzinárodné iniciatívy nesú pod názvom „Stres na pracovisku: kolektívna výzva“.
Aktualizované: 07.04.2016 11:54
Národný inšpektorát práce organizuje odborný seminár s názvom „Bezpečnosť v poľnohospodárstve“, s podtitulom „Inšpekcia práce – strašiak alebo poradca?“, ktorý sa uskutoční 27. apríla 2016 v Kongresovom centre - Študentský domov Antona Bernoláka, SPÚ, v Nitre.
Seminár je orientovaný na odvetvie poľnohospodárstva v Slovenskej republike, ktoré patrí dlhodobo k oblastiam s vysokou mierou výskytu pracovných úrazov, často so závažnými a trvalými následkami a s finančnými dopadmi pre zamestnávateľov.
Aktualizované: 25.02.2016 08:55
Ministerstvo práce, sociálnych vecí a rodiny Slovenskej republiky pri príležitosti Svetového dňa sociálnej spravodlivosti, ktorý bol vyhlásený v novembri 2007 na zasadnutí Valného zhromaždenia OSN a ktorý si pripomíname od roku 2009, aj v tomto roku udelilo rezortné vyznamenania za mimoriadne zásluhy, prínos a výsledky v oblasti práce, sociálnych vecí a rodiny všetkým tým, ktorí svojou prácou prispeli k rozvoju sociálnej spravodlivosti a sociálnej politiky na Slovensku.
Previerky zamerané na zaistenie BOZP v poľnohospodárstve
Aktualizované: 08.02.2016 09:35
Inšpektoráty práce v období január až október 2015 sa v rámci realizácie celoslovenskej úlohy zamerali na kontrolu podnikateľských subjektov, ktoré pôsobia v oblasti rastlinnej, živočíšnej alebo zmiešanej výroby. Cieľom kontrol bolo overiť dodržiavanie právnych predpisov a ostatných predpisov na zaistenie bezpečnosti a ochrany zdravia pri práci (ďalej BOZP). Kontrola bola zameraná hlavne na bezpečnosť prevádzkových budov a objektov, vyhradených technických zariadení (ďalej VTZ), odbornú spôsobilosť pri činnostiach poľnohospodárskych strojov a technologických zariadení a činnosť bezpečnostnotechnickej služby (ďalej BTS).
Aktualizované: 02.02.2016 08:57
V prílohe nájdete krátku správu o vyhľadávaní a potieraní nelegálnej práce a nelegálneho zamestnávania za roky 2012 až 2015. Informácie uvedené v správe vychádzajú z výsledkov kontrolnej činnosti realizovanej v sledovanom období inšpektorátmi práce, Ústredím práce, sociálnych vecí a rodiny a úradmi práce, sociálnych vecí a rodiny. Zistenia za rok 2015 sú prezentované v porovnaní s výsledkami činnosti v predmetnej oblasti za predchádzajúce tri kalendárne roky.
Priloha.pdf Správa o potieraní NZ za roky 2012 - 2015 459 KB 17.03.2016 16:55
Celoslovenské kontroly inšpekcie práce v roku 2016
Aktualizované: 21.01.2016 14:49
Plán hlavných úloh Národného inšpektorátu práce na príslušný kalendárny rok zohľadňuje priority inšpekcie práce, ktorými sú odvetvia so zvýšenou mierou úrazovosti a rizika a činnosti vyžadujúce vysokú úroveň odbornosti v oblasti bezpečnosti a ochrany zdravia pri práci (ďalej BOZP). Pri zostavovaní plánu celoslovenských kontrol BOZP sa berú do úvahy aj medzinárodné trendy v oblasti BOZP a záväzky vyplývajúce pre Slovensko z členstva v EÚ. V oblasti pracovnoprávnych vzťahov ostáva naďalej hlavnou prioritou potieranie nelegálnej práce a nelegálneho zamestnávania a tie oblasti, na ktoré smerovalo v predchádzajúcom období najviac podnetov na porušovanie povinností zo strany zamestnávateľov.
Aktualizované: 21.01.2016 14:41
Inšpektoráty práce sa v období marec až november 2015 v rámci realizácie celoslovenskej úlohy zamerali na kontrolu bezpečnosti a ochrany zdravia pri činnostiach, pri ktorých zamestnanci prichádzajú do styku s chemickými faktormi. Cieľom bolo zistiť, či zamestnanci, ktorí pri svojej práci prichádzajú do kontaktu s chemickými látkami dostávajú potrebné informácie o vlastnostiach chemických látok a zmesí a o bezpečnom zaobchádzaní s nimi. Hlavným zdrojom týchto informácií sú karty bezpečnostných údajov (ďalej KBÚ) – úloha bola bližšie zameraná na kontrolu ich obsahu a formy (v súlade s nariadením REACH a nariadením CLP), na kontrolu ich aktualizácií a dostupnosti KBÚ pre zamestnancov u zamestnávateľa.
Mimoriadne previerky v obchodných reťazcoch
Aktualizované: 14.12.2015 09:01
V mesiacoch december 2015 až február 2016 prebehne mimoriadna celoslovenská úloha počas ktorej sa inšpektoráty práce zamerajú na kontrolu niektorých povinností zamestnávateľa voči zamestnancom pracujúcim na základe uzatvoreného pracovného pomeru ale i zamestnancom pracujúcim na základe dohôd o prácach vykonávaných mimo pracovného pomeru.
Udelenie osvedčení (certifikátov) „Bezpečný podnik“ v roku 2015
Aktualizované: 25.11.2015 08:22
Na medzinárodnej konferencii „Aktuálne otázky bezpečnosti práce“, ktorá sa konala v hoteli Patria na Štrbskom Plese boli dňa 18. 11. 2015 slávnostným spôsobom odovzdané certifikáty „Bezpečný podnik“.
Aktualizované: 19.10.2015 12:49
Európsky týždeň bezpečnosti a ochrany zdravia pri práci je najväčším podujatím svojho druhu, zameraným na zvyšovanie informovanosti v oblasti bezpečnosti a ochrany zdravia pri práci. Koná sa každoročne počas 43 – eho kalendárneho týždňa roku. Jeho cieľom je prispievať k zlepšovaniu bezpečnosti a ochrany zdravia na pracoviskách Európy. Toho roku bude prebiehať v termíne od 19. do 23. októbra a na európskej úrovni ho koordinuje Európska agentúra pre bezpečnosť a ochranu zdravia pri práci (ďalej „EU-OSHA“). Realizáciu podujatí a činností na národných úrovniach zabezpečujú partneri agentúry v 28 členských štátoch EÚ i mimo nej.
Aktualizované: 07.09.2015 10:37
Národný inšpektorát práce (ďalej len "NIP") v zmysle národného programu aktívneho starnutia naplánoval mimoriadne previerky s pracovným názvom „ŠKRTIČ“, zamerané na kontrolu povinností vyplývajúcich zo zákona č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov.
Inšpektori práce zahájili kontrolu vodičov autobusov
Aktualizované: 03.06.2015 13:50
Inšpektori práce v spolupráci s Policajným zborom Slovenskej republiky v priebehu letných mesiacov (jún až august) preverujú na území celého Slovenska dodržiavanie pracovných podmienok v cestnej doprave vodičmi autobusov ustanovených zákonom č. 462/2007 Z. z. o organizácii pracovného času v doprave.
Novela zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov
Aktualizované: 15.05.2015 15:43
Dňa 12. mája 2015 bola Národnou radou Slovenskej Republiky schválená novela zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov.
Aktualizované: 30.04.2015 10:45
V dňoch 29. - 30. apríla 2015 sa pod záštitou predsedu vlády Slovenskej republiky, Róberta Fica a ministra práce, sociálnych vecí a rodiny Slovenskej republiky, Jána Richtera, uskutočnil veľtrh práce Job Expo 2015 a medzinárodná burza práce European Job Days 2015, ktoré organizovalo Ústredie práce, sociálnych vecí a rodiny v priestoroch výstaviska Agrokomplex v Nitre.
Seminár „Bezpečnosť v stavebníctve“
Aktualizované: 27.04.2015 09:49
Dňa 23. apríla 2015 sa v Hoteli Slovakia v Žiline stretli odborníci z jedného z najrizikovejších odvetví - stavebníctva, aby diskutovali na tému „Bezpečnosť v stavebníctve“ na rovnomennom seminári organizovanom Národným inšpektorátom práce (ďalej len „NIP“).
Aktivity inšpektorátov práce pri príležitosti svetového dňa BOZP
Aktualizované: 24.04.2015 14:19
Pri príležitosti svetového dňa bezpečnosti a ochrany zdravia pri práci, ktorým je 28. apríl 2015 a ktorého cieľom je zdôrazniť myšlienku prevencie úrazov a chorôb spôsobených pri výkone povolania, organizujú inšpektoráty práce v jednotlivých krajoch nižšie uvedené aktivity. Počas dní otvorených dverí, ktoré budú na uvedených inšpektorátoch práce, bude poskytované bezplatné poradenstvo odbornej i laickej verejnosti, ktorá bude mať možnosť komunikovať s odborníkmi na témy, či už z oblasti prevencie alebo riešenia problémov a odpovedí na otázky týkajúce sa rôznorodej problematiky v súvislosti s bezpečnosťou a ochranou zdravia pri práci. Okrem iného budú organizované besedy a prednášky pre študentov na nižšie uvedené témy, ako aj publikované odborné články v rôznych periodikách.
Aktualizované: 24.04.2015 10:56
28. apríl je každoročne Svetovým dňom bezpečnosti a ochrany zdravia pri práci. Z iniciatívy Medzinárodnej organizácie práce (ILO) sa od roku 2003 oslavuje tento deň ako Svetový deň bezpečnosti a ochrany zdravia pri práci. Jeho cieľom je dostať do popredia odbornej aj laickej verejnosti myšlienku prevencie úrazov a chorôb spôsobených pri výkone povolania, a to prostredníctvom sociálneho dialógu a tripartity.
Vyhodnotenie Európskej inšpekčnej kampane SLIC 2014 zameranej na prevenciu pošmyknutí, zakopnutí a pádov na rovine
Aktualizované: 01.04.2015 10:07
Výbor vrchných predstaviteľov inšpekcie práce (SLIC) sa rozhodol v roku 2014 realizovať celoeurópsku inšpekčnú kampaň zameranú na prevenciu pošmyknutí, zakopnutí a pádov na rovine. Na uvedenej kampani participovalo 26 členských štátov EÚ vrátane Slovenska.
Inšpektoráty práce vykonali v rámci tejto kampane 221 inšpekcií práce, ktoré boli realizované v troch vybraných cieľových skupinách/sektoroch: výroba potravín/spracovanie potravín, zdravotníctvo a maloobchod, veľkoobchod/skladovanie.
Kontroly sociálnej legislatívy v cestnej doprave v roku 2014
Inšpekcia práce Slovenskej republiky vykonáva každoročne v zmysle celoročnej úlohy kontrolu dodržiavania sociálnej legislatívy v doprave na pozemných komunikáciách a v dopravných podnikoch v zmysle zákona č. 462/2007 Z. z. o organizácii pracovného času v doprave v platnom znení. V roku 2014 bolo potrebné vykonať na území Slovenska spolu 252 000 kontrol pracovných dní vodičov (zo záznamových listov pri analógových záznamových zariadeniach a elektronických záznamov z kariet vodičov pri digitálnych záznamových zariadeniach).
Oznámenie o neplatnosti oprávnenia na vykonávanie výchovy a vzdelávania
Aktualizované: 30.03.2015 11:25
Národný inšpektorát práce oznamuje, že oprávnenie na vykonávanie výchovy a vzdelávania v oblasti ochrany práce v rozsahu: 01.1 – Výchova a vzdelávanie zamestnancov a vedúcich zamestnancov, ev. č.: VVZ-0399/11-01.1, vydané Národným inšpektorátom práce dňa 16. 12. 2011 pre právnickú osobu SPRAVBYTKOMFORT, a.s., Volgogradská 88, 080 01 Prešov, stratilo platnosť dňom 23 .03. 2015.
Inšpekcia práce zameraná na kontrolu dodržiavania BOZP v malých podnikoch
Aktualizované: 06.02.2015 12:18
Do plánu NIP na rok 2014 bola zahrnutá celoslovenská previerka zameraná na kontrolu dodržiavania predpisov bezpečnosti a ochrany zdravia (ďalej len BOZP) v malých podnikoch, zamestnávajúcich do 49 zamestnancov. Inšpektoráty práce vykonali v rámci previerky s týmto obsahovým zameraním spolu 175 inšpekcií práce. Pri previerkach zistili v zamestnávateľských subjektoch spolu 1602 nedostatkov, z ktorých 100 bolo závažných. Z uvedeného počtu bolo najviac nedostatkov, až 481 zistených pri prevádzke vyhradených technických zariadení. Z toho 195 nedostatkov sa týkalo zanedbania preventívnych činností a technického stavu elektrických zariadení. Spolu 360 nedostatkov bolo zistených v oblasti riadenia BOZP, kde najčastejším zistením bolo neúplné hodnotenie nebezpečenstiev a identifikácia rizík, nedostatky v oblasti školenia zamestnancov, vo vydávaní pravidiel BOZP a vedení evidencie a technickej dokumentácie. Pri prevádzke ostatných strojov a zariadení bolo zistených spolu 216 nedostatkov, najviac pri prevádzke drevoobrábacích a kovoobrábacích strojov spolu 77 nedostatkov a 68 pri prevádzke motorových vozíkov. Spolu bolo v rámci previerok s týmto zameraním navrhnutých 31 postihov v celkovej výške 35 500 eur. Súčasťou výkonu inšpekcie práce bola aj kontrola nelegálnej práce a nelegálneho zamestnávania, pri ktorej bolo skontrolovaných 830 osôb a v dvoch zamestnávateľských subjektoch zistené 3 prípady nelegálneho zamestnávania. Za tieto zistenia boli navrhnuté postihy v celkovej výške 9 000 eur. Pri výkone inšpekcie práce bola zo strany inšpektorov práce vo zvýšenej miere vykonávaná poradenská činnosť v oblasti BOZP v zmysle zákona č. 125/2006 Z. z. o inšpekcii práce v znení neskorších predpisov s cieľom zvýšiť právne vedomie nielen zamestnávateľov, ale aj zamestnancov.
UPRAVENÁ VÝZVA NA PREDKLADANIE PONÚK NA VEREJNÉ OBSTARÁVANIE
Aktualizované: 10.11.2014 10:15
Národný inšpektorát práce vyhlasuje verejné obstarávanie na tovary a služby súvisiace s realizáciou národného projektu Zvyšovanie kvality poskytnutých verejných služieb vzdelávaním zamestnancov inšpekcie práce, ktorý je financovaný zo zdrojov Európskeho sociálneho fondu ESF. Ponuky zasielajte do 15.5.2012 do 15:00. Podrobnosti nájdete v priložených súboroch.
Príloha_1.pdf Výzva - ponuka FOTO 279 KB 04.05.2012 10:10
Príloha_2.pdf Výzva - ponuka LOGÁ 280 KB 04.05.2012 10:11
Príloha_3.pdf Výzva - ponuka MÉDIA 277 KB 02.05.2012 14:53
Príloha_4.pdf Výzva - ponuka NB + MULTIF. ZAR. 290 KB 04.05.2012 10:13
Aktualizované: 10.11.2014 10:12
výzva na predkladanie ponúk pre zákazku s nízkou hodnotou pre učebnice a pracovné zošity na výuku anglického jazyka a slovenskoanglické a anglickoslovenské technické slovníky za účelom realizácie národného projektu financovaného pomocou Európskeho sociálneho fondu
Oznamenie.pdf Oznámenie o uverejnení výzvy na predkladanie ponúk knihy 166 KB 22.01.2013 10:41
Vyzva.pdf Výzva na predloženie ponuky knihy 189 KB 22.01.2013 10:42
Aktualizované: 15.10.2014 14:17
V Európskej únii je 43. kalendárny týždeň v roku vyhlásený za Európsky týždeň bezpečnosti a ochrany zdravia pri práci (ďalej len BOZP), kedy sa vo všetkých členských štátoch konajú rôznorodé aktivity (semináre, konferencie, besedy, prednášky a iné) zo zameraním na zvýšenie pozornosti v oblasti bezpečnosti pri práci.
Seminár „Zdravé pracoviská bez stresu“
Aktualizované: 03.10.2014 11:29
Národné kontaktné miesto Európskej agentúry pre bezpečnosť a ochranu zdravia pri práci organizovalo dňa 18. 09. 2014 v hoteli Pod Zámkom v Bojniciach seminár „Zdravé pracoviská bez stresu“. Šlo o ďalšie z podujatí na podporu rovnomennej kampane, ktorej sa Európa rozhodla venovať zvýšenú pozornosť v rokoch 2014-2015.
Aktualizované: 02.10.2014 16:36
Odborníci z oblasti bezpečnosti a ochrany zdravia pri práci (ďalej len BOZP) a špecialisti na informačné technológie za podpory nadnárodných organizácií vytvorili novú webovú platformu OSHwiki. Jej cieľom je byť dostupným zdrojom informácií o ochrane zdravia a bezpečnosti pre komunitu z oblasti BOZP, ale aj ďalších záujemcov. Európska agentúra pre bezpečnosť a ochranu zdravia pri práci novú platformu sprístupnila na XX. svetovom kongrese o bezpečnosti a ochrane zdravia pri práci dňa 25. 08. 2014 vo Frankfurte v Nemecku.
Medzinárodný veľtrh práce a rozvoja SVET PRÁCE 2014
Aktualizované: 18.06.2014 10:18
V dňoch 04. a 05. júna 2014 sa v Košickej Steel Aréne konal ďalší ročník medzinárodného veľtrhu práce a rozvoja pod názvom SVET PRÁCE 2014. Národný inšpektorát práce a inšpektorát práce Košice boli opäť súčasťou tohto podujatia v úlohe hlavných partnerov. Inšpektori práce priamo na mieste poskytovali poradenstvo v oblasti pracovnoprávnych vzťahov a odpovedali na otázky účastníkov veľtrhu. Veľká časť poradenstva bola venovaná práve pracovnej zmluve, jej náležitostiam, dohodám o prácach vykonávaných mimo pracovného pomeru, právam a povinnostiam zamestnancov a zamestnávateľov, ako aj otázkam týkajúcim sa skončenia pracovného pomeru.
Aktualizované: 24.03.2014 11:17
Fyzická osoba, ktorá má preukaz, osvedčenie alebo doklad podľa § 16 ods.1 písm. b) zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov (ďalej „zákon“), je povinná v zmysle § 16 ods. 6 zákona podrobiť sa lekárskej preventívnej prehliadke vo vzťahu k práci, ktorou sa posudzuje jej zdravotná spôsobilosť na prácu potrebnú na vykonávanie tejto činnosti, do piatich rokov odo dňa:
a)	vydania preukazu, osvedčenia alebo dokladu podľa ods. 1 písm. b) zákona,
b)	vykonania predchádzajúcej lekárskej preventívnej prehliadky vo vzťahu k práci.
Kontroly sociálnej legislatívy v cestnej doprave v roku 2013
Aktualizované: 03.03.2014 14:51
Inšpekcia práce Slovenskej republiky vykonáva každoročne v zmysle celoročnej úlohy kontrolu dodržiavania sociálnej legislatívy v doprave na pozemných komunikáciách a v dopravných podnikoch v zmysle zákona č. 462/2007 Z. z. o organizácii pracovného času v doprave. V roku 2013 bolo potrebné vykonať na území Slovenska spolu 252 000 kontrol pracovných dní vodičov (zo záznamových listov pri analógových záznamových zariadeniach a elektronických záznamov z kariet vodičov pri digitálnych záznamových zariadeniach).
Minister udeľoval rezortné vyznamenania
Aktualizované: 26.02.2014 09:09
Orgány inšpekcie práce predkladajú každý rok správy o svojej činnosti. Súčasťou správ sú aj informácie z informačného systému ISOP, ktoré sú kvantitatívnymi ukazovateľmi pre hodnotenie pôsobenia inšpektorov práce.
Európska inšpekčná kampaň 2014
Aktualizované: 17.02.2014 10:26
Výbor vedúcich predstaviteľov inšpekcie práce (SLIC) sa rozhodol v roku 2014 realizovať celoeurópsku inšpekčnú kampaň zameranú na prevenciu pošmyknutí a zakopnutí na rovine. Na kampani bude participovať 26 členských štátov EÚ vrátane Slovenska. Výber témy kampane bol založený na štatistikách a analýzach, podľa ktorých pošmyknutia, zakopnutia a pády sú najčastejšou príčinou nehôd vo všetkých hospodárskych sektoroch, od ťažkého priemyslu až po prácu v kancelárii. Podiel takýchto prípadov je 24 % zo všetkých úrazov na pracovisku.
Aktualizované: 17.02.2014 10:14
Nadchádzajúca kampaň agentúry EU-OSHA, Zdravé pracoviská 2014 – 2015, zameraná na riadenie stresu a psychosociálnych rizík pri práci, je pripravená a oficiálne bude vyhlásená v apríli 2014. Kampaň podporujú predsedníctva Rady EÚ, Európsky parlament, Európska komisia a európski sociálni partneri a na vnútroštátnej úrovni ju koordinuje sieť národných kontaktných miest agentúry (www.healthy-workplaces.eu/fops). Jej základným cieľom je podpora riadenia pracovného stresu a psychosociálnych rizík, a teda prevencia ich výrazne negatívneho vplyvu na zamestnancov, zamestnávateľov a celú spoločnosť. V rámci kampane bude poskytnutá pomoc a poradenstvo zamestnancom a zamestnávateľom, aby títo dokázali identifikovať stres na pracovisku a účinne proti nemu bojovať. Kampaň a jej sprievodné aktivity organizované na národných úrovniach budú propagovať používanie praktických nástrojov na identifikovanie a riešenie problémov na konkrétnych pracoviskách. Na Slovensku otvoríme kampaň seminárom, na ktorý budú pozvaní zástupcovia národnej siete a väčších podnikov, od ktorých očakávame podporu pri organizovaní aktivít kampane na národnej úrovni a pomoc pri zbere príkladov dobrej praxe do súťaže vyhlásenej agentúrou v prvom roku kampane. Seminár bude organizovaný dňa 29. apríla v Košiciach, pričom presné miesto a program konania budú zverejnené mesiac vopred na webovej stránke www.nip.sk.
Previerky zamerané na kontrolu dodržiavania právnych a ostatných predpisov na zaistenie BOZP na zariadeniach technickej zábavnej činnosti
Aktualizované: 20.12.2013 12:34
Cieľom mimoriadnej celoslovenskej úlohy bolo zistenie stavu dodržiavania právnych a ostatných predpisov na zaistenie bezpečnosti a ochrany zdravia pri práci (ďalej len BOZP) na zariadeniach technickej zábavnej činnosti. Výkon inšpekcie práce bol zameraný na BOZP pri prevádzke kolotočov, lunaparkov, vrátane technických zariadení na zdvíhanie osôb počas prevádzky so zreteľom na kontrolu vyhradených technických zariadení (ďalej len VTZ) elektrických a zdvíhacích.
Aktualizované: 18.12.2013 10:44
V roku 2013 orgány inšpekcie práce vykonávali celoročné previerky zamerané na kontrolu závislej práce.
Cieľom previerok bolo overiť dodržiavanie ustanovení Zákonníka práce týkajúcich sa výkonu závislej práce v zmysle jej novej definície, ktorá ustanovila zákaz jej výkonu v zmluvnom občianskoprávnom vzťahu alebo v zmluvnom obchodnoprávnom vzťahu a zredukovala počet znakov závislej práce z predchádzajúcich desať na šesť znakov. Predmetom previerok bola aj kontrola dodržiavania zákazu nelegálnej práce a nelegálneho zamestnávania.
Aktualizované: 16.12.2013 15:57
Aktualizované: 21.11.2013 12:35
Program „Bezpečný podnik“ je nástrojom na podporu zavádzania efektívneho systému riadenia BOZP u zamestnávateľov v Slovenskej republike. Riadiacim orgánom uvedeného programu je Riadiaca komisia a osvedčenia (certifikáty) „Bezpečný podnik“ udeľuje minister práce sociálnych vecí a rodiny Slovenskej republiky, JUDr. Ján Richter. Ocenené subjekty predstavujú bezpečné podniky po všetkých stránkach, t. j. nielen v zmysle zaistenia BOZP na pracovisku, ale tiež po stránke zaistenia protipožiarnej bezpečnosti a dodržiavania všeobecne záväzných právnych predpisov vo veciach ochrany životného prostredia.
Vyhlásenie ku konferenciám organizovaných SSMM - L
Aktualizované: 05.11.2013 10:49
Na internetovej stránke Slovenskej spoločnosti pre manipuláciu s materiálom – logistika (SSMM – L) boli uverejnené pozvánky na odborné konferencie v oblasti zdvíhacích zariadení a manipulačnej techniky (6. – 7.11.2013, Piešťany) a v oblasti motorových vozíkov a manipulačnej techniky (20.11.2013, Piešťany). V spomenutých pozvánkach sú uvedení ako prednášajúci aj zamestnanci Národného inšpektorátu práce Ing. Jaroslav Niskáč a Ing. Ján Trcka. Národný inšpektorát práce sa dištancuje od účasti na uvedených konferenciách a uvedenie svojich zamestnancov ako prednášajúcich pod hlavičkou Národného inšpektorátu práce považuje za zavádzajúce a nekorektné voči účastníkom konferencií.
Príloha_1.pdf Pozvánka na konferenciu 6.-7.11.2013 194 KB 05.11.2013 10:23
Príloha_2.pdf Pozvánka na konferenciu 20.11.2013 388 KB 05.11.2013 10:25
Aktualizované: 31.10.2013 09:08
V § 7 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov (ďalej len „zákon“) je upravený spôsob oboznamovania a informovania zamestnancov. Zamestnávateľ môže vykonať toto oboznamovanie buď osobne, prostredníctvom svojich vlastných zamestnancov alebo prostredníctvom osoby oprávnenej na výchovu a vzdelávanie. V prípade, že zamestnávateľ zabezpečuje vzdelávanie dodávateľsky, tak musí mať fyzická alebo právnická osoba, ktorá bude vykonávať toto oboznamovanie oprávnenie vydané Národným inšpektorátom práce. Obsah a po novom aj spôsob oboznamovania závisia od konkrétnych podmienok na pracovisku a od charakteru práce, ktorú zamestnanec vykonáva, respektíve bude vykonávať.
Aktualizované: 18.10.2013 09:40
Cieľom kontrol zameraných na kontrolu sociálnej legislatívy v cestnej doprave zájazdových a diaľkových autobusov bolo preveriť dodržiavanie pracovných podmienok v cestnej doprave vodičmi autobusov ustanovených podľa zákona č. 462/2007 Z.z. o organizácii pracovného času v doprave a Nariadenia Európskeho parlamentu a Rady (ES) č. 561/2006 na pozemných komunikáciách, na stanovištiach odchodov zájazdových autobusov a autobusových staniciach, vykonávať poradenstvo a nariaďovať potrebné opatrenia na odstránenie zistených nedostatkov.
Európsky týždeň BOZP - tlačová správa
Aktualizované: 17.10.2013 13:51
Každoročne je 43. kalendárny týždeň vyhlásený za Európsky týždeň bezpečnosti a ochrany zdravia pri práci. Pri tejto príležitosti sa vo všetkých krajinách Európskej únie konajú rôznorodé aktivity na podporu zvýšenia povedomia verejnosti o otázkach bezpečnosti práce. Viac informácií o Európskom týždni BOZP, ako aj sumár konkrétnych aktivít, ktoré organizujú inšpektoráty práce na podporu tejto myšlienky, nájdete v priloženej tlačovej správe.
Príloha.pdf Tlačová správa 310 KB 17.10.2013 13:55
Výzva pre účastníkov Medzinárodného mediálneho festivalu pre prevenciu
Aktualizované: 07.10.2013 15:21
V dňoch 25. až 27. augusta 2014 sa v rámci XX. svetového kongresu o bezpečnosti a ochrane zdravia pri práci sa uskutoční vo Frankfurte nad Mohanom Medzinárodný mediálny festival pre prevenciu (IMFP). Festival ponúkne prehliadku filmov a multimediálnej produkcie z celého sveta a poskytne účastníkom príležitosť predstaviť projekty veľkej skupine vplyvných medzinárodných odborníkov v oblasti bezpečnosti a ochrany zdravia pri práci. Uzávierka prihlášok je do 31. januára 2014. Ceny budú udelené v rámci Svetového kongresu 2014 vo Frankfurte, ktorého organizátorom je medzinárodná organizácia ISSA. Organizátor prijíma rôzne médiá, akými sú filmy, webové výstrižky, internetová televízia, animácie, hrané a dokumentárne filmy, TV spoty, interaktívne médiá, aplikácie a webové stránky, vyrobené od januára 2010 a zamerané na bezpečnosť a ochranu zdravia pri práci. Počet zaslaných príspevkov z jedného zdroja nie je limitovaný. Všetky prihlášky musia byť podané na prihlasovacom formulári vyplnenom v niektorom z úradných jazykov Media Festivalu - angličtina, francúzština, španielčina alebo nemčina. Akceptované sú filmy vo všetkých jazykoch.
Aktualizované: 07.10.2013 15:14
Výmenná stáž inšpektorov práce
Aktualizované: 30.09.2013 12:51
Výbor vrchných predstaviteľov inšpekcie práce (SLIC) podporil výmennú stáž maltských a slovenských inšpektorov práce na základe žiadosti Úradu pre bezpečnosť a ochranu zdravia pri práci (OSHA), Malta a Národného inšpektorátu práce (NIP), Slovensko.
Stáž slovenských inšpektorov sa uskutočnila v dňoch 8.-14.9.2013 a bola vopred pripravená a koordinovaná oboma zúčastnenými stranami. Slovenskí špecialisti sa zúčastnili tak na plnení plánu aktivít priamo v sídle OSHA, ako aj na výkone inšpekcie práce vo vybraných spoločnostiach. Kontroly boli vykonané na staveniskách so zameraním na zdvíhacie zariadenia, vo výrobných podnikoch, závodoch na výrobu a plnenie technických plynov a v hoteloch.
OSHmail – bulletin pre vás a vašich kolegov
Aktualizované: 20.09.2013 15:07
OSHmail bulletin Európskej agentúry pre bezpečnosť a ochranu zdravia pri práci registruje už viac ako 57 000 odberateľov. Bezplatný bulletin bezpečnosti a ochrany zdravia prináša každý mesiac aktuálne správy, informuje o podujatiach a trendoch na podporu bezpečných pracovísk, a to aj mimo krajín EÚ. Informácie poskytuje vo všetkých oficiálnych jazykoch EÚ. Pokiaľ ešte nie ste jeho odberateľmi, môžete sa na jeho odber jednoducho prihlásiť na webovej stránke https://osha.europa.eu/sk/teaser/subscribe_oshmail. Myšlienku dobrej praxe BOZP podporíte aj vtedy, ak o možnosti stať sa odberateľom budete informovať svojich kolegov.
Aktualizované: 16.09.2013 09:13
V novele zákona č. 124/2006 Z. z. došlo k zmenám súvisiacim s § 11 zákona. Vzhľadom na nejasnosti týkajúce sa nebezpečných faktorov pracovného prostredia, ktoré môžu viesť k nároku na rekondičný pobyt, považuje NIP za dôležité upozorniť, že účelnosť rekondičného pobytu v zmysle § 11 ods. 3 zákona č. 124/2006 Z. z. v znení neskorších predpisov je splnená, aj keď je zamestnanec pri práci exponovaný nadmernému hluku.
Konzultácie Európskej komisie k práci na čierno
Aktualizované: 09.09.2013 10:27
Európska komisia začala konzultácie so zástupcami odborových organizácií a organizácií zamestnávateľov o možných budúcich opatreniach EÚ na prevenciu v boji proti nelegálnej práci prostredníctvom lepšej spolupráce medzi orgánmi členských štátov, ako sú inšpektoráty práce, daňové úrady a sociálne poisťovne.
Kontroly sociálnej legislatívy v cestnej doprave v 1. polroku 2013
Aktualizované: 23.08.2013 08:13
Úlohou orgánov inšpekcie práce bolo vykonať za prvý polrok 2013 spolu 126 000 kontrol pracovných dní vodičov na pracoviskách a na pozemných komunikáciách (skontrolovaných bolo 143 779 pracovných dní vodičov, čo je 57 % z celkového plánovaného počtu skontrolovaných dní vodičov pre rok 2013).
Na pracoviskách bolo inšpektormi práce skontrolovaných 1 652 vodičov resp. 84 867 pracovných dní vodičov, čo predstavuje 59 % z celkového počtu skontrolovaných dní vodičov v prvom polroku 2013.
Na pozemných komunikáciách bolo skontrolovaných spolu 3 346 vodičov resp. 58 912 pracovných dní vodičov, čo predstavuje 41 % z celkového počtu skontrolovaných dní vodičov v prvom polroku 2013.
Špecializačné vzdelávanie inšpektorov práce
Aktualizované: 16.07.2013 14:34
V rámci realizácie Národného projektu Európskeho sociálneho fondu „Zvyšovanie kvality poskytovaných verejných služieb vzdelávaním zamestnancov inšpekcie práce“ sa v I. polroku 2013 uskutočnilo špecializačné vzdelávanie inšpektorov práce vo VRS NIP Malá Lučivná v nasledovných špecializáciách:
•	poľnohospodárstvo, potravinárstvo, lesné a vodné hospodárstvo,
•	strojárstvo,
•	stavebníctvo a výroba stavebných hmôt.
Nová povinnosť pre OPO
Nová vyhláška MPSVR SR č. 182/2013, ktorou sa ustanovuje minimálne technické a prístrojové vybavenie na overovanie plnenia požiadaviek bezpečnosti technických zariadení nadobudla účinnosť dňa 1.7.2013. Vo vyhláške je uvedené, aké musí byť minimálne prístrojové vybavenie žiadateľov o vydanie oprávnenia na overovanie plnenia požiadaviek bezpečnosti technických zariadení v zmysle § 14 zákona č. 124/2006 Z. z. v znení neskorších predpisov.
Povinnosť mať technické a prístrojové vybavenie sa týka:
•	nových žiadateľov a
•	osôb, ktorým bolo vydané toto oprávnenie do účinnosti vyhlášky, ktoré musia splniť tieto požiadavky do 30.6.2014 v zmysle prechodného ustanovenia § 39e ods. 2 vyššie uvedeného zákona.
Upozorňujeme, že pri výkone inšpekcie práce, bude predmetom kontroly aj to, či sú prístroje presné (ciachované) a či sa požívajú pri výkone úradných skúšok.
Previerky na zaistenie BOZP v zariadeniach zábavnej činnosti
Aktualizované: 16.07.2013 14:33
V dňoch 17.6.- 30.10.2013 budú na území Slovenskej republiky realizované kontroly zo strany inšpektorov práce v rámci celoslovenskej úlohy zameranej na dodržiavanie právnych a ostatných predpisov na zaistenie BOZP pri prevádzke kolotočov, lunaparkov, cirkusov, vrátane kontroly technického stavu strojov, technických zariadení a stavu vyhradených technických zariadení zdvíhacích a elektrických. Súčasťou kontroly, ktorou sa v prvom rade sleduje bezpečnosť užívateľov týchto zariadení, bude aj kontrola pracovno-právnych vzťahov.
Novela zákona č. 124/2006 Z. z.
Národná rada Slovenskej republiky dňa 23. mája 2013 schválila zákon č. 154/2013 Z. z., ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony.
Zákon č. 154/2013 Z. z. v čl. II dopĺňa zákon č. 145/1995 Z. z. o správnych poplatkoch a v čl. III mení a dopĺňa zákon č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov.
V zbierke zákonov vyšla nová vyhláška o BOZP pri stavebných prácach
Národný inšpektorát práce dáva do pozornosti odbornej verejnosti a zamestnávateľom skutočnosť, že dňa 5. júna 2013 vyšla v Zbierke zákonov vyhláška Ministerstva práce, sociálnych vecí a rodiny Slovenskej republiky č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností. Táto vyhláška zrušila vyhlášku Slovenského úradu bezpečnosti práce a Slovenského banského úradu č. 374/1990 Zb. o bezpečnosti práce a technických zariadení pri stavebných prácach.
Vyhláška ustanovuje podrobnosti na zaistenie BOZP pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností. Vyhláška sa vzťahuje aj na zaistenie bezpečnosti a ochrany zdravia pri iných prácach vykonávaných pomocou pracovných postupov a pracovných prostriedkov používaných pri stavebných prácach.
Táto vyhláška sa vzťahuje na práce vykonávané pri záchrane osoby na stavenisku v nevyhnutnom rozsahu, ktorý je potrebný na záchranu života a zdravia, a to po vykonaní nevyhnutných bezpečnostných opatrení na ochranu života a zdravia a len počas nevyhnutne potrebného času. Táto vyhláška sa nevzťahuje na práce vykonávané záchrannými zložkami integrovaného záchranného systému pri záchrane osoby na stavenisku.
V prílohách vyhlášky sú uvedené podrobnosti na zaistenie BOZP pri práci na stavenisku, pri zemných prácach, pri betonárskych prácach a prácach s nimi súvisiacich, pri murárskych a montážnych prácach, pri práci vo výške a nad voľnou hĺbkou, pri búracích a rekonštrukčných prácach, pri práci so strojom a podrobnosti na zaistenie BOZP pri prácach súvisiacich so stavebnými prácami.
Nová vyhláška by mala pomôcť zamestnávateľom najmä malých a stredných podnikov a hlavne zhotoviteľom (realizátorom stavebných prác) pri eliminovaní alebo znižovaní rizík na staveniskách.
Kontrolná akcia v Maďarsku
Aktualizované: 16.07.2013 14:32
V dňoch 04. - 07.06.2013 sa v okolí maďarského mesta Lenti blízko hraníc s Chorvátskom a Slovinskom konali spoločné kontrolné akcie sociálnej legislatívy v cestnej doprave na pozemných komunikáciách za účasti 7 krajín (Maďarsko, Slovensko, Česká republika, Rakúsko, Chorvátsko, Slovinsko, Rumunsko). Povinnosť vykonávania spoločných kontrolných akcií vyplýva z článku 5 smernice Európskeho parlamentu a Rady 2006/22/ES. Slovenskí inšpektori práce mali možnosť spolupracovať s kontrolórmi, ktorí pochádzajú z iných ako susedných členských štátov EÚ. Inšpektori boli oboznámení s novými metódami odhaľovania neoprávnenej manipulácie s tachografmi.
Kontrolná akcia v Českej republike
Aktualizované: 16.07.2013 14:31
V dňoch 27. – 31.05.2013 sa v okolí Pardubíc v Českej republike konali spoločné kontrolné akcie sociálnej legislatívy v cestnej doprave na pozemných komunikáciách za účasti 5 krajín (Česká republika, Slovensko, Maďarsko, Nemecko, Poľsko). Povinnosť vykonávania spoločných kontrolných akcií vyplýva z článku 5 smernice Európskeho parlamentu a Rady 2006/22/ES. Na spoločných akciách si zúčastnené strany vymenili skúsenosti a poznatky z vykonávania kontrol, ako aj samostatne vykonávali kontroly sociálnej legislatívy v doprave, kontroly technického stavu vozidiel a kontroly ADR. Slovenskí inšpektori práce mali možnosť spolupracovať s kontrolórmi z Nemecka, s ktorými nie sú vykonávané spoločné kontrolné akcie na území Slovenska, nakoľko nie sú susedným členským štátom EÚ.
40 rokov činnosti inšpekcie práce na Slovensku
Aktualizované: 16.07.2013 14:29
V roku 2009 sme si pripomenuli 40 rokov činnosti inšpekcie práce na Slovensku. Pri príležitosti tohto 40. výročia sa konalo dňa 25. marca 2009 v Nitre, v priestoroch Mestského úradu za prítomnosti ministerky práce, sociálnych vecí a rodiny Viery Tomanovej a ďalších významných predstaviteľov inštitúcií štátnej správy, slávnostné odovzdávanie ocenení inšpektorom práce za ich dlhoročnú prácu a prínos pre sústavu inšpekcie práce. Ocenenie si prevzalo 26 zamestnancov sústavy z rúk generálneho riaditeľa Národného inšpektorátu práce Andreja Gmittera. Cieľom tohto podujatia bolo oceniť prácu ľudí, ktorých hlavnou pracovnou náplňou je presadzovanie ochrany zamestnancov pri práci a výkon štátnej správy v oblasti inšpekcie práce. Informácie o vývoji a činnosti inšpekcie práce na Slovensku sa nachádzajú v brožúre, ktorá bola vydaná Národným inšpektorátom práce a nájdete ju v prílohe.
Fotografie z podujatia: Fotogaléria
Brožúra.pdf 40 rokov IP na Slovensku 744 KB 19.05.2009 06:57
Obálka.pdf 40 rokov IP na Slovensku 462 KB 19.05.2009 06:57
Kolektívne zmluvy vyššieho stupňa s dodatkami podľa odvetví
Zmluvy.pdf Kolektívne zmluvy 250 KB 09.06.2010 10:02
Ocenení zamestnanci sústavy Národného inšpektorátu práce
Aktualizované: 15.03.2013 13:00
Ministerstvo práce, sociálnych vecí a rodiny Slovenskej republiky pri príležitosti Svetového dňa sociálnej spravodlivosti, ktorý bol vyhlásený v novembri 2007 na zasadnutí Valného zhromaždenia OSN a ktorý si pripomíname od roku 2009 aj v tomto roku udelilo rezortné vyznamenania za mimoriadne zásluhy, prínos a výsledky v oblasti práce, sociálnych vecí a rodiny 26 osobnostiam, ktoré sa svojou prácou a aktivitami podieľali na pozdvihnutí úrovne, ale aj samotného vnímania sociálnej práce pri rozvoji sociálnej spravodlivosti a sociálnej politiky. Rezortné vyznamenania z rúk ministra práce, sociálnych vecí a rodiny Slovenskej republiky Jána Richtera si dňa 21. februára 2013 v mestskom Divadle P. O. Hviezdoslava v Bratislave za sústavu inšpekcie práce prevzali aj Ing. Laurencia Jančurová z Národného inšpektorátu práce, Ing. František Košč, hlavný inšpektor práce IP Banská Bystrica, Ing. Daniel Hrabko z IP Prešov a Ing. Jozef Raučina z IP Nitra.
Udeľovanie záštity NIP - podmienky pre žiadateľov
Aktualizované: 04.03.2013 11:01
Záštita Národného inšpektorátu práce (ďalej len "NIP") je čestná pocta a symbolické uznanie tradície a vysokej kvality organizovanej aktivity. Záštitu môže na základe písomnej žiadosti organizátora aktivity poskytnúť generálny riaditeľ NIP. Súčasťou poskytnutia záštity môže byť aj udelenie oprávnenia generálnym riaditeľom NIP použiť meno, akronym a/alebo logo NIP. Záštita a oprávnenie použiť meno, akronym a/alebo logo NIP sa poskytujú na základe splnených podmienok stanovených v nižšie priloženom dokumente.
Záštita_NIP.pdf Podmienky udeľovania záštity Národného inšpektorátu práce 185 KB 05.04.2013 07:51
UPOZORNENIE na dobu platnosti vydaného oprávnenia
Aktualizované: 18.09.2012 12:39
Súčasná legislatíva nepozná pojem riadenie motorového vozidla referentským spôsobom. Používaním v bežnej praxi sa však tento pojem všeobecne zaužíval. V zmysle ustanovenia § 2 písm. b) vyhlášky č. 208/1991 Zb. o bezpečnosti práce a technických zariadení pri prevádzke, údržbe a opravách vozidiel, je uvedený pod týmto pojmom pracovník, ktorý na pracovnej ceste vedie vozidlo prevádzkovateľa (zamestnávateľa).
Aktualizované: 09.03.2012 09:34
Vzhľadom na časté dotazy odbornej verejnosti a na problémy súvisiace s uchádzaním sa o zákazky viazané na platnosť oprávnení, ktoré v zmysle zákona č. 124/2006 Z. z. v znení neskorších predpisov vydáva Národný inšpektorát práce, upozorňujeme na znenie ustanovenia § 39c uvedeného zákona, podľa ktorého:
Zmena a doplnenie zákona č. 125/2006 Z. z. o inšpekcii práce
Aktualizované: 26.10.2009 13:43
Dňa 20. 10. 2009 bol uverejnený v Zbierke zákonov, v čiastke 145, zákon č. 400/2009 Z. z. o štátnej službe a o zmene a doplnení niektorých zákonov. Zákon je účinný od 1. 11. 2009 okrem čl. I § 84 ods. 1 písm. a) druhého bodu, ktorý nadobúda účinnosť 1. 7. 2010. Čl. VI zákona č. 400/2009 Z. z. mení a dopĺňa zákon č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 309/2007 Z. z., zákona č. 462/2007 Z. z. a zákona č. 555/2007 Z. z. Zmeny sú uvedené v prílohe.
Popis.pdf Zmena a doplnenie zákona č. 125/2006 Z. z. 191 KB 26.10.2009 09:57